Γνωμοδότηση της Επιτροπής των Περιφερειών για «Τα εμπόδια στην ελεύθερη κυκλοφορία εμπορευμάτων στην εσωτερική αγορά»

(97/C 244/13)

Η ΕΠΙΤΡΟΠΗ ΤΩΝ ΠΕΡΙΦΕΡΕΙΩΝ,

έχοντας υπόψη την απόφαση του Προεδρείου της 15ης Ιανουαρίου 1997 να αναθέσει στην επιτροπή 3 την επεξεργασία Ψηφίσματος για τις επιπτώσεις των εσωτερικών κοινωνικών συγκρούσεων στην ελεύθερη κυκλοφορία των εμπορευμάτων στην εσωτερική αγορά 7

έχοντας υπόψη το σχέδιο ψηφίσματος που υιοθέτησε η επιτροπή 3 κατά τη συνεδρίασή της της 10ης Απριλίου 1997 (εισηγητές: οι κ. Zaplana και Sanz) 7

εκτιμώντας ότι η ελεύθερη κυκλοφορία των εμπορευμάτων είναι βασική αρχή για την υλοποίηση της εσωτερικής αγοράς στην Ευρώπη, όπως ορίζεται στο άρθρο 3 της Συνθήκης περί ιδρύσεως της Ευρωπαϊκής Κοινότητας 7

εκτιμώντας ότι ορισμένες καταστάσεις κοινωνικής σύγκρουσης στο εσωτερικό ενός κράτους μέλους ενδέχεται να εμποδίζουν στην πράξη την άσκηση των ελευθεριών που κατοχυρώνονται στις Συνθήκες, με σοβαρές αρνητικές επιπτώσεις στις οικονομίες των υπόλοιπων κοινοτικών κρατών και, συγκεκριμένα, στον τομέα της μεταφοράς εμπορευμάτων 7

εκτιμώντας ότι οι απόκεντρες και οι νότιες περιφέρειες της Ευρωπαϊκής Ένωσης θίγονται ιδιαίτερα από τις εσωτερικές συγκρούσεις των γειτονικών τους κρατών, από τα οποία πρέπει αναγκαστικά να διέλθουν τα εμπορεύματά τους για να φθάσουν στις αγορές της υπόλοιπης Ευρώπης 7

εκτιμώντας ότι τα κράτη μέλη είναι υπεύθυνα και εγγυητές της συμμόρφωσης με το κοινοτικό δίκαιο στην επικράτειά τους και ότι η Επιτροπή πρέπει να μεριμνά για την πραγματική τήρηση και εφαρμογή αυτού του δικαίου σε όλη την επικράτεια της Ευρωπαϊκής Ένωσης, ενεργώντας, εάν συντρέχει περίπτωση, 7εναντίον των παραβάσεων των κοινοτικών αρχών από τα κράτη μέλη 7

εκτιμώντας ότι η παράβαση του κοινοτικού δικαίου από ένα κράτος δεν μπορεί να οφείλεται μόνο στη δράση των αρχών του εν λόγω κράτους, αλλά και στην αδράνεια των δυνάμεων δημοσίας τάξης του ενώπιον πράξεων των πολιτών του που παραβιάζουν τις κοινοτικές διατάξεις, ιδίως όταν οι πράξεις αυτές επηρεάζουν άμεσα πολίτες άλλου κράτους μέλους διερχόμενους από την επικράτειά του 7

εκτιμώντας ότι η ευρωπαϊκή και περιφερειακή διάσταση αυτού του προβλήματος καθιστά απαραίτητη τη λήψη θέσης της Επιτροπής των Περιφερειών επί του θέματος 7

υιοθέτησε κατά την 18η σύνοδο ολομέλειας της 11ης και 12ης Ιουνίου 1997 (συνεδρίαση της 12ης Ιουνίου), το εξής γνωμοδότηση.

Η Επιτροπή των Περιφερειών1. Ζητεί από τα κράτη μέλη την πλήρη εφαρμογή του κοινοτικού δικαίου, ιδίως όσον αφορά, σ' αυτή τη συγκεκριμένη περίπτωση, την πραγματική συμμόρφωση με την αρχή της ελεύθερης κυκλοφορίας εμπορευμάτων.

2. Καλεί την Επιτροπή να εντείνει το ζήλο της όσον αφορά την επίβλεψη της τήρησης του κοινοτικού δικαίου από τα κράτη μέλη στον τομέα της ελεύθερης κυκλοφορίας των εμπορευμάτων και να δραστηριοποιήσει αμέσως τους νομικούς μηχανισμούς που προβλέπονται σχετικά σε περίπτωση παραβίασης.

3. Ζητεί από τα κράτη μέλη να προβαίνουν ταχέως στην υιοθέτηση αντισταθμιστικών μέτρων όταν οι παραβιάσεις της ελεύθερης κυκλοφορίας εμπορευμάτων στην επικράτειά τους προξενούν οικονομικές απώλειες.

4. Ζητεί την κατάρτιση στρατηγικών για την προσφορά εναλλακτικών δυνατοτήτητων μεταφοράς σε περίπτωση επείγουσας ανάγκης οφειλόμενης σε κοινωνικές συγκρούσεις ή φυσικές αιτίες.

5. Ζητεί από τους αρμόδιους των κρατών μελών διαλλακτική στάση, η οποία θα επιτρέψει να προσδιοριστούν σε κλίμα ηρεμίας οι κοινωνικές και οικονομικές συνθήκες στις οποίες αναπτύσσεται η δραστηριότητα του τομέα των μεταφορών.

6. Ζητεί, τέλος, να ληφθούν τα κατάλληλα μέτρα, ώστε η απρόσκοπτη διατήρηση της ελεύθερης κυκλοφορίας των εμπορευμάτων να μην επιφέρει συμπληρωματικά βάρη για το σχετιζόμενο με την κυκλοφορία πληθυσμό.

Βρυξέλλες, 12 Ιουνίου 1997.

Ο Πρόεδρος της Επιτροπής των Περιφερειών

Pasqual MARAGALL i MIRA